
     RAPORT DE SPECIALITATE
Privind  necesitatea actualizării și aprobării in Consiliul Local Sadu a Planului de analiză și acoperire a riscurilor

Subsemnatul  Dragomir Mitruț Sorin, întocmesc prezentul raport cu propunere de inițiere a unui proiect de hotarare privind  actualizarea si aprobarea Planului de analiză și acoperire a riscurilor de la nivelul U.A.T.Sadu, potrivit  adresei cu nr 1030362 /13.08.2024 primită de la I.S.U. Sibiu.
În conformitate cu Ordonanţa de urgentă  nr. 21 din 15.04.2004 privind Sistemul Naţional de Management al Situaţiilor de Urgentă, factorii de risc sunt definiţi ca fenomene, procese sau complexe de împrejurări congruente in acelaşi timp si spaţiu care pot determina sau favoriza producerea unor tipuri de risc.
 În virtutea prevederilor aceleiaşi Ordonanţe de urgenta tipurile de risc sunt considerate următoarele: incendii de masa/padure, cutremure, inundaţii, accidente, explozii, avarii, alunecări sau prăbuşiri de teren, îmbolnăviri in masa, prăbuşiri ale unor construcţii, instalaţii sau amenajări, căderi de obiecte din atmosfera sau din cosmos, tornade, avalanşe, eşecul serviciilor de utilităţi publice si determinate ori favorizate de factori de risc.
 Dezastrele reprezintă acele fenomene de origine naturala (calamităţi) sau generate de activitatea umana (catastrofe) cu efecte distructive foarte mari in plan social, economic si ecologic.
  Scopul aplicării planului de analiza si acoperire a riscurilor este de a cunoaşte caracteristicile, formele de manifestare a acestora, pentru a realiza in timp scurt, in mod organizat si printr-o concepţie unitara masurile pentru asigurarea protecţiei populaţiei,  bunurilor materiale colectivităţilor de animale, valorilor culturale si de patrimoniu, in situaţia producerii unor situaţii de urgenţã.
Acest plan cuprinde riscurile ce pot apărea la nivelul U.A.T.Sadu , care sunt:
-Seisme(cutremure de pămant)
-Alunecări de teren
-Inundații
-Accidente tehnologice
-Incendii

Temeiul legal: Legea 307 din 12.07.2006, privind apărarea împotriva incendiilor, art. 4, alineatul 2 ; Legea 481 / 2004 a Protectiei Civile, capitolul II, art. 10, litera „d” ; Ordinului Ministerului şi Internelor nr.132 din 29 ianuarie 2007 pentru aprobarea Metodologiei de elaborare a planului de analiză şi acoperire a riscurilor şi a Structuri – cadru a Planului de Analiză şi Acoperire a Riscurilor.

Intocmit
INSPECTOR PROTECŢIE CIVILĂ
Dragomir Mitruț Sorin
    
image1.png
A
®




image2.jpeg




